**Valsts izglītības attīstības aģentūras iepirkuma komisija ir saņēmusi ieinteresētā pretendenta jautājumus iepirkumā “Nacionālā profesionālās meistarības konkursa komunikācijas kampaņas izstrāde un īstenošana”, identifikācijas Nr. VIAA 2017/03, un sniedz šādas atbildes:**

**Jautājums: 1. Tehniskās specifikācijas 2.5. punktā minēts, ka Pasūtītājam jānodrošina 120 medaļas konkursa apbalvošanas ceremonijai. Ņemot vērā, ka konkursā piedalās 16/17 profesiju pārstāvji, kur katrā profesijā tiek apbalvotas pirmās 3 vietas vietas, vai nepieciešamo medaļu skaits ir norādīts precīzi un gadījumā nav nepieciešams paredzēt lielāku medaļu skaitu?**

Atbilde: Kopumā profesiju skaits ir 17 (sk. zemāk skaidrojumu par profesiju skaitu). Ja tiek apbalvotas pirmās 3 vietas, tad nepieciešamo medaļu skaits ir 51. Tehniskās specifikācijas 2.5. pie minētā reklāmas materiāla “Medaļas” ir norādīts medaļu skaits ar paredzētu rezervi, t.i. – 120 medaļas. Tas nozīmē, ka rezerves medaļu skaits ir 69. Apbalvošanas ceremonijā nav pieļauta iespēja, ka pirmo trīs vietu ieguvēji ir vairāk kā 3, taču ir iespēja, ka, piemēram, zelta medaļu iegūst 2 konkursanti, viens iegūst sudraba medaļu un attiecīgi bronzas medaļu neiegūst neviens vai, piemēram, zelta medaļu iegūst 3 konkursanti un attiecīgi sudraba un bronzas medaļu neiegūst neviens.

**Jautājums: Vai Pretendenta īstenotajām kampaņām, kas tiek iekļautas Pieredzes aprakstā, katrai jābūt īstenotai par summu 36 000,00 EUR + PVN?**

Atbilde: Atbilstoši atklāta konkursa nolikuma 3.7.punkta prasībai pretendents savu pieredzi apliecina ar vismaz 3 (trīs) komunikācijas kampaņu īstenošanu (kampaņai jābūt pabeigtai). Pretendenta īstenotajām kampaņām nav noteikts minimālais summas apmērs. Vēršam uzmanību, ka pretendenta piesaistītajiem speciālistiem gan ir noteikts minimālais summas apmērs un tiem pieredze jāapliecina ar īstenotajām līdzvērtīga apjoma (ne mazāka budžeta kampaņu par 36 000 EUR) komunikācijas kampaņām (atklāta konkursa nolikuma 3.8.punkts).

**Jautājums: Vai apakšuzņēmēju sarakstā ir jānorāda tikai tie, kuru sniedzamo pakalpojumu vērtība būs vismaz 20% no kopējās iepirkuma līguma vērtības?**

Atbilde: Jā, atbilstoši atklāta konkursa nolikuma 3.12. punktam, pretendents savā piedāvājumā norāda tās līguma daļas, kuras nodos izpildei apakšuzņēmējiem, kura sniedzamo pakalpojumu vērtība būs vismaz 20% no kopējās iepirkuma līguma vērtības.   
  
**Jautājums: Vai obligāta ir Eiropas vienoto iepirkuma procedūras dokumenta aizpildīšana un pievienošana iepirkumam?**

Atbilde: Eiropas vienotā iepirkuma procedūras dokumenta aizpildīšana un pievienošana iepirkumam nav obligāta. Šī dokumenta aizpildīšana un iesniegšana ir piegādātāja brīva izvēle. Detalizētāku informāciju iespējams iegūt šeit: https://www.iub.gov.lv/lv/node/587.  
  
**Jautājums: Tehniskās specifikācijas 7. punktā (34. lpp) noteikts, ka konkursā piedalīsies jaunieši, kas demonstrēs savas prasmes 16 profesijās, savukārt 38. lappusē punktā 2.3. minēts, ka jaunieši pārstāvēs 17 profesijas. Kurš ir korektais skaits?**

Atbilde: Kā minēts Tehniskās specifikācijas 7.punktā, kopā ir 17 profesijas:

• 16 profesiju pārstāvji sacentīsies nacionālā profesionālās meistarības konkursā “SkillsLatvia” no 20.-22. aprīlim.

• 1 profesijas pārstāvji (lauksaimniecības tehnikas mehāniķi) sacentīsies konkursā, kas notiks Lauksaimniecības tehnikas izstādes laikā no 6. līdz 9. aprīlim izstāžu kompleksā “Rāmavā”.  
  
**Jautājums: Ja Pasūtītājs nodrošina skatuves aprīkojumu - skatuve, paklājs, krēsli, projektors, ekrāns, vai Piegādātājam ir jānodrošina pasākuma apskaņošanas sistēma?**

Atbilde: Tehniskās specifikācijas 2.2 punkta 1. un 2. apakšpunktā minētajiem Speciālajiem pasākumiem Pasūtītājs nodrošina minēto: skatuve, paklājs, krēsli, projektors, ekrāns. Citu nepieciešamo tehniku un rekvizītus nodrošina Piegādātājs. Apskaņošanas sistēmu, mikrofonus utt. nodrošina Piegādātājs, atkarībā no māksliniecisko priekšnesumu vajadzībām un prasībām.   
  
**Jautājums: Tehniskajā specifikācijā punktā 2.4. par video izstrādi ir definēts, ka Pasūtītājam ir jāparedz intervēšana un aizkadra tekstu ierunāšana Rīgā un Latvijas reģionos. Lūdzu, precizējiet, kuri Latvijas reģioni un cik pilsētas ir jāapbraukā video veidošanā?**

Atbilde: Piegādātājam, pirms video materiāla izveidošanas, ar Pasūtītāju ir jāsaskaņo video materiāla koncepcija un scenārijs. Ja šajā koncepcijā ir paredzētas intervijas ārpus Rīgas robežām, Piegādātājam tās ir jāīsteno un stājas spēkā Tehniskās specifikācijas 2.4. punkts: “jāparedz intervēšana un aizkadra tekstu ierunāšana Rīgā un Latvijas reģionos”. Pasūtītājam nav prasība, ka, piemēram, video materiālā noteikti jāiekļauj intervijas izglītības iestādēs ārpus Rīgas. Taču, kā minēts 2.4.punktā, pie 1.video materiāla “promo jeb reklāmas video materiāla”: “jākļauj būtiskākā informācija par konkursu – tā mērogu, iesaistītās skolas, konkursantus, pārstāvētās profesijas utt.”.

**Jautājums: Tehniskās specifikācijas 2.5.punktā norādīts "T-kreklu apdruka ir 2 x A4 un A5 krāsaini apdrukas laukumi". Lūdzu precizēt, vai tas paredz, ka visiem trim norādītajiem apdrukas laukumiem ir jāatrodas uz viena T-krekla?**

Atbilde: Jā, esiet pareizi sapratuši, visi 3 apdrukas laukumi atrodas uz viena T-krekla.

**Jautājums: Lūdzu, precizējiet Tehniskās specifikācijas 2.3. punktā Sociālo mediju aktivitātes un digitālā komunikācija iekļauto informāciju par Digitālo rīku VIAA mājaslapai. Vai tā vienīgā funkcionalitāte ir pārskatāmā veidā parādīt konkursa profesijas, pārstāvētās skolas, dalībniekus, iekļaujot viņu īsu aprakstu un foto, vai ir paredzētas vēl kādas papildus funkcijas?**

Atbilde: Jā, esiet pareizi sapratuši, Tehniskās specifikācijas 2.3. punktā minētā digitālā rīka uzdevums ir pārskatāmā veidā parādīt konkursa profesijas, pārstāvētās skolas, dalībniekus, iekļaujot īsu aprakstu un foto. Jāpiebilst, ka digitālā rīka vizuālajam noformējumam jābūt saskaņā ar Piegādātāja veidoto kampaņas vizuālo identitāti, iekļaujot specifiskos kampaņas vizuālos elementus (skatīt Tehniskās specifikācijas 1.1. punktu).